18.03.2007 17:15   Väljavaated on väga head, tegelikult Keskerakonna parimad üle mitmekümne aasta, ütles Soome peaminister Vanhanen Reutersile oma valimisjaoskonnas ühes maakoolis umbes 40 kilomeetrit Helsingist põhjas.    Tubli osa Keskerakonna (Keskusta) toetajatest tulebki just maapiirkondadest. YLE valimiseelne küsitlus näitas erakonnale 24,7protsendilist toetust.    Sotsiaaldemokraatliku Erakonna (SPD) juht, finantsminister  Eero Heinäluoma oli oma häält valimisurni lastes enesekindel, et valimistulemused osutuvad kõnekateks, olles sotsiaaldemokraatidele positiivsed.    Keskerakonna koalitsioonipartner SPD kogus viimases arvamusküsitluses 21,3 protsenti.    Küsitluste järgi on oodata kolme erakonna pingelist lõpuspurti, sest Rahvuslik Koonderakond (Kokoomus) pälvis tugevaima opositsioonierakonnana 20,4 protsenti.    Valimisjaoskonnad avatakse suletakse kell 20. Samal ajal tehakse teatavaks ka  eelvalimiste tulemused. Seda võimalust kasutas rekordiliselt 29 protsenti valijaskonnast.